 Expresivitatea publicitară Imaginea Imaginea publicitară ridică două probleme principale Prima: cât de tare seamănă reprezentarea produsului din câmpul vizual cu produsul însuşi Această problemă nu este specifică publicităţii: un copil îşi desenează tatăl făcând un cerc (capul), două puncte şi o scurtă linie dreaptă în interiorul lui (ochii, gura) şi alte câteva linii sub cerc care ţin locul trunchiului şi membrelor Multă vreme, am putut descrie cutare sau cutare personaj istoric bazându-ne pe portretul / portretele lui datorat(e) unor pictori Dar pictorii înşişi, o dată cu apariţia fotografiei, au renunţat la portretul care să semene cu modelul şi au experimentat aspecte plastice noi, care i-au îndepărtat mult de vechile idealuri (vezi portretele realizate de reprezentanţii avangardei) Aceste puţine exemple sugerează cât de complexă poate fi problematica reprezentării (acoperită în estetică şi de termenul grecesc mimesis) A doua: cum se organizează formele plastice într-un câmp vizual Se ştie că semnificaţiile câmpurilor vizuale depind de dimensiunea, poziţia şi orientarea formelor În Renaştere, pictorii plasau forma principală (personaje biblice, mitologice, istorice etc ) în centrul imaginii şi îi rezervau suprafaţa cea mai mare de pe pânză Pictura barocă a rupt acest echilibru compoziţional, dinamizându-l: personajul principal nu se mai află în centrul compoziţiei, dar atenţia ne este îndreptată asupra lui de privirile celorlalte personaje, de direcţia în care sunt orientate mâinile acestor personaje etc Desigur, efortul perceptiv pretins de compoziţiile baroce este mai mare decât acela pretins de compoziţiile renascentiste Rămâne de văzut, pe de-o parte, care este distanţa dintre formele publicitare şi produsele ale căror reprezentări sunt ele, pe de altă parte, cât de comodă pentru privitor este organizarea câmpurilor vizuale publicitare În marea majoritate a cazurilor, formele din imaginea publicitară seamănă cât se poate de bine cu produsele pe la care le reprezintă Aceste produse sunt fotografiate dintr-un unghi care să le faciliteze recunoaşterea rapidă şi uşoară Flacoanele de parfum sunt arătate din faţă, astfel încât recunoaşterea formei lor specifice să nu ridice probleme; nu e greu de imaginat ce s-ar întâmpla dacă respectivele flacoane ar fi fotografiate de deasupra sau dintr-o parte; identificarea lor în parfumerii ar fi adesea imposibilă Automobilele sunt fotografiate din unghiuri care, pe de-o parte, să permită recunoaşterea uşoară a formelor lor, pe de altă parte, să evidenţieze volumul mare al spaţiului rezervat călătorilor (deci, confortul) Etc Produsul e astfel înfăţişat, încât privitorul să sesizeze un număr cât mai mare de caracteristici fizice, materiale ale lui De cele mai multe ori, va fi văzut din faţă (deşi se poate întâmpla, în cazul produselor a căror funcţionare oferă un beneficiu particular, să fie arătată acea parte a lor care poartă sau realizează beneficiul) Acest fel, cel mai comod, de a vedea produsul îi sporeşte credibilitatea Covârşitoarea majoritate a imaginilor publicitare este asigurată de fotografii, garante «infailibile» ale materialităţii specific in-formate a produsului şi ale recunoaşterii acestuia (cel puţin astăzi, desenele înlocuiesc fotografiile numai atunci când bogăţia de detalii surprinse de acestea riscă să facă neobservabil elementul produsului care concentrează beneficiul) Imaginea produsului recomandat permite identificarea părţilor lui şi a relaţiilor care unesc aceste părţi Construirea unei reprezentări vizuale cât mai fidele a produsului şi plasarea ei într-o poziţie de mare «lizibilitate», cât mai comod de perceput, sunt două demersuri de primă importanţă în constituirea unui ansamblu omogen de categorii semantice care să facă posibilă lectura coerentă a unui text vizual Sunt însă situaţii în care publicitarii se abat de la aceste principii, interesaţi fiind să transmită despre produs semnificaţii inedite, menite să-i creeze acestuia o imagine mai favorabilă Prezint mai jos câteva din procedeele prin care se realizează această abatere Interesul menţionat al publicitarilor face ca în locul unei forme pe care ne aşteptăm s-o găsim în câmpul vizual – s-o numim conceput – ei să plaseze o alta – s-o numim perceput – în măsură să provoace reevaluări mai mari sau mai mici ale codului după care enunţul respectiv a fost produs ( ) (Cum de cele mai multe ori într-un anunţ comercial vedem imaginea produsului recomandat pe care ne aşteptăm s-o vedem – adică: pe cât se poate de omoloagă produsului –, în câmpuri vizuale care să ne solicite cât mai puţin reevaluarea codurilor de organizare a lor, între conceput şi perceput nu e nici o distanţă ) Un prim procedeu constă în a înlocui în totalitate conceputul cu perceputul Un anunţ comercial pentru Absolut înlocuieşte lada cu aur pierdută pe fundul mărilor calde printre plante luxuriante şi peşti frumos coloraţi cu o sticlă de vodcă: Absolut treasure (Comoara Absolut / absolută) Într-o reclamă pentru berea Adelscott, o sticlă este deja pe jumătate «stoarsă» pe un storcător de fructe manual; asocierea cu citricele face remarcabilă savoarea berii Conceputul nu poate fi reconstituit pornind de la perceput, fără ajutorul dat de altă unitate a enunţului În reclamele prezentate, îl dau peştii frumos coloraţi şi storcătorul de fructe Contextualizarea este fundamentală în acest tip de discurs vizual: numai obiectele din jurul perceputului permit să reconstituim conceputul (între aceste obiecte şi conceput există o evidentă coerenţă) Un alt procedeu întrepătrunde trăsăturile conceputului şi perceputului O reclamă pentru St Raphael arată sticla de aperitiv pe jumătate transformată în bar: ferestrele mari de la parter au jaluzelele de pânză ridicate, cele de la etaj au obloanele laterale deschise, intrarea este protejată de sfori pe care sunt înşirate ornamente, gâtul sticlei e un acoperiş de ţiglă Iată-ne scăldaţi în lumina Provenţei! Într-o campanie menită să arate că vodca Absolut e consumată în mai toate marile oraşe ale Europei, resturile unei coloane canelate din Atena se subţiază la extremitatea superioară alcătuind gâtul sticlei de vodcă, un ac de siguranţă prins pe un tweed scoţian are forma sticlei etc Combinarea de determinaţii a două entităţi din sfere diferite ale realului nu este o operaţie chiar simplă; între cele două entităţi trebuie să existe un număr aşa-zicând critic de determinaţii comune, iar aceste determinaţii să se dovedească fundamentale, pe de-o parte, pentru existenţa şi funcţionarea fiecărei entităţi măcar într-o situaţie anume (dacă nu în toate), pe de alta, pentru recunoaşterea ei într-o situaţie anume (dacă nu în toate) Cu alte cuvinte, această parte comună trebuie să fie destul de puternică, încât să susţină alunecarea de la o formă la alta Conform celui de-al treilea procedeu, perceputul şi conceputul intră într-o relaţie de similitudine (paradoxal, şi conceputul se află în imagine) O reclamă pentru Grant’s plasează simetric faţă de axa verticală o sticlă de whisky şi o pânză pe care păianjenul a ţesut-o respectând conştiincios forma sticlei: n-a uitat nici să ţeasă (de două ori!) numele de marcă Imaginea materializează ideea de vechime şi de tradiţie a băuturii Sticla şi pânza omoloagă sunt plasate pe pragul unei bolţi de piatră; întunericul de sub boltă a învechit băutura, iar razele soarelui care luminează piatra şi frunzele îi garantează căldura Creatorii reclamei pentru parfumul Organza, realizat de Givenchy, au lăsat sub-câmpul stâng liber şi au aglomerat în cel drept două forme omoloage: femeia poartă o rochie care aminteşte veşmintele bogat drapate ale antichităţii, sticla de parfum de alături împrumută în exterior circularitatea coloanelor şi evocă în interior «canelura» neregulată a rochiei; dopul sticlei este un capitel ionic întors, cu volute asimetrice, pe care le abia schiţează coafura femeii Titlul repetă ideea: Quelque chose en moi d’éternel (Ceva etern e-n mine) Tensiunea dintre formal şi substanţial se dovedeşte aspectul cel mai evident al procedeului (entităţile din imagine au forme asemănătoare, dar diferă în ce priveşte substanţa) Această tensiune alarmează mecanismele perceptive şi recompensează privitorul care a reuşit să înţeleagă asemănările şi deosebirile dintre entităţi În fine, în ultimul procedeu perceputul are semnificaţii care pot fi considerate satisfăcătoare Banalitatea semnificaţiilor respective invită însă destinatarul la a proiecta, la a-şi imagina altele; adesea, semnificaţiile proiectate sunt adesea de natură sexuală Într-o reclamă pentru roşu de buze Kisskiss realizat de Guerlain, numeroase tuburi mai mult sau mai puţin desfăcute înconjoară o gură puternic rujată, cu contururi foarte precis subliniate de produs A citi imaginea în cheie genitală nu e nicidecum o operaţie dificilă: autorii imaginii au eliminat conturul bărbiei; cine şi-o imaginează ar trebui să se îngrozească la gândul unei mandibule supradimensionate, unei feţe imense! Impresionante sunt linia care distinge buzele una de alta şi textura ţesutului Simbolul vaginal este completat de numeroasele simboluri falice Numele produsului – Kisskiss –, dat de dublarea vocabulei monosilabice kiss (sărut, a săruta) - repetă semnificaţia imaginii Esenţial aici e faptul că formele din câmpul vizual sunt astfel modificate şi plasate, încât acela care le contemplă să capete indicii destule şi sigure pentru sensul celei de-a doua lecturi În reclama pentru Guerlain, aceste indicii sunt eliminarea bărbiei, aglomerarea tuburilor de roşu de buze, sărăcirea cromatică (sunt doar două tonuri, roşu şi auriu), supradimensionarea formelor Destinatarul reclamelor în chestiune este cu siguranţă condus spre sensul adăugat De aceea, ideea caracterului satisfăcător, «plin» al primului sens pe care îl are enunţul vizual (imagine a unui roşu de buze care la capătul rujării garantează o anumită calitate) trebuie privită cu rezervă, în cazul în speţă cel puţin Procedeele de abatere – mai mare sau mai mică – de la normele tradiţionale ale reprezentării obiectelor sunt destul de rar folosite în publicitate Creatorii de reclame interesaţi ca destinatarii să recunoască imediat produsele recomandate vor evita să recurgă la procedeele respective; în general, acestea sunt utilizate pentru produse cărora li se asociază puternice valori afective, cărora li se potriveşte o publicitate sugestivă * Rudolf Arnheim ţinteşte în The power of the center «descrierea unei scheme compoziţionale comune operelor de artă vizuale din orice timp sau loc», cu încrederea că principiul acestei universalităţi «ar trebui să fie adânc înrădăcinat în natura umană şi, în cele din urmă, în chiar felul în care este alcătuit sistemul nervos» ( ) În viziunea lui Arnheim, organizarea câmpurilor vizuale se face după două sisteme compoziţionale, centric şi excentric Termenul centru e folosit cu două accepţiuni: a) focar radiind energie (centru dinamic) şi b) punct aflat la egală distanţă de toate punctele omoloage ale unei figuri regulate (centru geometric) Cei doi centri pot desigur coincide Un centru «îşi trimite vectorii de jur împrejur, în mod egal», aceşti vectori reprezintă o «radiaţie pasivă a energiei eliberate în spaţiul gol» (subl mele, C P ) ( ) Avem de-a face cu un sistem centric În momentul în care un alt centru apare în câmpul vizual, semnificaţia vectorilor centrului primar se schimbă: ei poartă acum o energie activă, capabilă să atragă sau să respingă al doilea centru Sistemul a devenit excentric (acesta presupune deci cu necesitate existenţa a măcar doi centri între care se desfăşoară schimburi de energie) Sistemele compoziţionale excentrice susţin o ierarhie a centrilor în măsură să conducă spectatorul la interpretarea corectă a câmpului vizual contemplat Termenul excentric are deci două accepţiuni: «care porneşte dintr-un centru dinamic spre altul» (unul dintre aceşti centri putând coincide cu centrul median) şi «care nu se află în centrul median» Dacă cea mai comodă ilustrare a modelului centric este un câmp vizual circular în care centrul dinamic şi centrul geometric coincid (vezi tondo-ul, în pictură), cea mai comodă ilustrare a modelului excentric este o serie de linii verticale paralele; această serie se sprijină pe caracterul anizotropic al percepţiei noastre, din punct de vedere fizic şi perceptiv ( ), caracter determinat de universul gravitaţional în care trăim «Paradigma» raporturilor excentrice e dată de relaţia dintre centrul dinamic care este individul şi centrul dinamic-median al Pământului Se înţelege de aici că, din perspectiva strictă a formelor, sistemele excentrice au o forţă expresivă superioară aceleia a sistemelor centrice Putem încerca acum să construim o scală de lizibilitate pentru imaginile publicitare; înţeleg aici prin «lizibilitate» accesul lesnicios şi sigur la semnificaţiile unui text vizual, acces favorizat de structura însăşi a textului Construirea acestei scale se sprijină pe principiile definite de Arnheim Prima treaptă pe scala de lizibilitate a imaginii publicitare are în centrul geometric al acesteia o formă curbilinie «Adunarea» figurii în jurul centrului geometric măreşte şansele unei percepţii de maximă claritate a acesteia În La couleur dans les activités humaines, Maurice Déribéré arată că vederea normală acoperă un câmp în care pot fi distinse mai multe zone concentrice: discriminarea formelor şi culorilor este maximă în «zona foveală»; această discriminare scade gradual în «câmpul central», în «anturaj» şi, în fine, în «câmpul periferic» ( ) Cum stau lucrurile în publicitate? Pe de-o parte, formele sunt împinse chiar în centrul geometric Aici poate apărea fie produsul în totalitatea-i – reclamă pentru ceasuri Gucci –, fie o parte a produsului care este esenţială pentru funcţionarea sau recunoaşterea lui – obiectivul unui aparat de fotografiat care «sparge» o coală de hârtie într-o reclamă pentru serviciul foto de la Fnac Pe de altă parte, importanţa unui produs nu este adesea subliniată doar prin plasarea acestuia în plin centru geometric (căci, fapt foarte important pentru marketing, produsul respectiv poate fi unul de mică importanţă, achiziţionarea lui implicând emoţional adesea în prea mică măsură cumpărătorul) Diverse procedee compoziţionale solicită suplimentar valorizarea pozitivă a produsului în chestiune Astfel, o reclamă pentru Carré frais, brânză produsă de Gervais, instalează în centru o felie de brânză pe o felie de pâine hexagonală (Franţei i se mai spune l’hexagone), amândouă pe iarbă (produsul este natural!) Suprapunerea celor două forme (felia de brânză, felia de pâine) induce perceperea unui centru comun şi, pornind de aici, a concentricităţii Procedeul e exploatat şi într-o reclamă pentru ţigaretele Cortina: o piatră aruncată în apă provoacă patru romburi concentrice Relativ frecventă este suprapunerea în câmpul vizual a două imagini O reclamă pentru Caress suprapune imaginea cu săpunul miraculos imaginii care prezintă fericita lui benefiară O reclamă pentru Seiko pune imaginea ceasului peste aceea a unui fragment de mare traversat de o corabie cuprinsă de febra marilor descoperiri În fine, putem avea de-a face cu supradimensionarea produsului sau a unei părţi de-ale sale Câmpul vizual este astfel «sufocat» de o unică formă, care agresează percepţia privitorului O reclamă pentru Tuborg prezintă capacul scos al unei sticle de bere Tehnica în chestiune se aplică şi la imagini ale beneficiarilor produsului: un matador căruia faimoasa băutură Tequila Mariachi i-a redat curajul priveşte dispreţuitor dintr-o fotografie cândva mototolită, acum îndreptată Publicitatea nu se mulţumeşte deci să plaseze produsele sau părţi din produse în centrul geometric al câmpului vizual (schemă de organizare care beneficiază deja de un puternic «suport» fiziologic: cum cea mai mare densitate de celule sensibile pe retină se află în fovee, zona centrală a acesteia, îndreptăm tocmai foveea spre zona de cercetat, căutându-i centrul); apelează adesea la instrumente retorice suplimentare care să îi dea siguranţa că obiectul recomandat nu va fi confundat Se poate vorbi fără îndoială de exces; cine vrea să-i înţeleagă sensul trebuie să-l urmărească la nivelul întregii reclame A doua treaptă de lizibilitate priveşte formele alungite dispuse pe axa câmpului vizual După Arnheim, «verticala centrală este o contribuţie a ambelor sisteme compoziţionale (centric şi excentric – C P ): este centrică prin poziţia şi funcţia sa şi totodată excentrică prin întinderea vectorială în spaţiu » ( ) Se înţelege că, dacă în cazul formelor «circularoide» sau chiar circulare plasate în centrul geometric al imaginii se poate accepta o omogenitate energetică pe întregul câmp, în cazul formelor «întinse» pe axă, diferenţa între energia iradiată de-a lungul axei şi energia iradiată în alte direcţii este manifestă Energia suplimentară a axei evidenţiază importanţa formei implicând capacitatea acesteia de a depăşi marginile câmpului vizual E tocmai ceea ce arată o reclamă pentru Habanos, în care axa verticală e ocupată de fumul ridicându-se dintr-un trabuc invizibil Aceeaşi idee într-o reclamă pentru Carlsberg, care ne informează că berea se vinde şi în Nepal: cum aici forţa gravitaţională este mai mică, obiectele se pot înălţa până la a ieşi din imagine (umbra lăsată de sticlă pe suprafaţa iniţială de sprijin semnalează că nu e vorba de o eroare de plasare a formei în câmp) Pe a doua treaptă de lizibilitate, publicitatea creează efecte violente dând aceeaşi orientare unui mare număr de vectori şi distrugând în diverse moduri «fluiditatea» acestei orientări: printr-un vector cu altă orientare – într-o reclamă pentru Carlsberg, camionul verde este singura formă desfăşurată pe orizontală într-o pădure de bambuşi atât de deşi, încât nu mai este loc pentru cer –, prin linii sinuoase, complexe – într-un anunţ pentru Geneva’s Private Bankers, « unde » de note se desfăşoară pe liniile portativului –, etc Agenţiile de publicitate şi firmele care le sunt cliente, întotdeauna interesate de transmiterea sigură a mesajului, au încercat să împreuneze efectele primelor două trepte de lizibilitate Acţiunea cea mai la îndemână priveşte ceasurile: cadranul sferic şi brăţara alungită actualizează simultan cele două procedee compoziţionale (se poate vedea deci că, în cele mai multe dintre cazuri, formele simple ale multor produse influenţează în mare măsură alegerea tehnicilor compoziţionale pentru imaginea publicitară) Această modalitate, în cazul ceasurilor mai ales, s-a uzat însă rapid; publicitarii încearcă să spargă monotonia procedeului modificând unghiul de vedere, alcătuind sau măcar sugerând din ceas şi brăţară forme cu geometrii variabile, introducând în compoziţie, lângă ceasuri, şi alte forme, alăturând imaginii care cuprinde ceasul alte imagini construite perspectival etc Mult mai interesante sunt câmpurile vizuale în care cele două sisteme compoziţionale, cum le numeşte Arnheim (centric şi excentric), îşi păstrează puritatea, dar sunt actualizate de forme diferite suprapuse Efectul e accentuat de ineditul asocierii de forme Campionii procedeului sunt vodca Absolut şi agenţia TBWA În reclama standard, sticla de vodcă este prezentată frontal, pe axul central vertical al câmpului; în spatele ei este un spot circular, al cărui centru e foarte aproape de centrul geometric al câmpului Într-o altă reclamă, cu titlul Absolut clarity (Claritate Absolut / absolută), sticlei îi este suprapusă în zona centrului geometric o lupă, care măreşte o parte din textul de pe sticlă: Absolut country of Sweden Vodka (Vodca Absolut / absolută, din Suedia) În fine, vodca în chestiune se vinde în baruri şi cluburi private faimoase, dintre care clubul parizian Les Bains: de gâtul sticlei este sprijinit un colac folosit la băi (bains) şi al cărui centru reconstituit coincide cu acela al spotului; cum raza colacului este cu foarte puţin mai mică decât raza spotului circular, conturul exterior al colacului pare să aibă o aură (se înţelege că avem de-a face cu trei cercuri concentrice, câtă vreme colacul are şi un contur interior) Pe treapta următoare de lizibilitate, câmpul vizual este împărţit în două câmpuri egale, sus – jos sau stânga – dreapta; diversele forme care ocupă câmpurile produc astfel simetrii în măsură să accentueze mesajul publicitar Cel mai fertil aspect al acestei organizări este rolul atribuit axei Rolul axei devine cu atât mai clar, cu cât formele sunt reprezentări ale unor (părţi de) obiecte din aceeaşi clasă: în imaginea unei reclame pentru reţeaua de hoteluri Mercure, două braţe întind unul spre altul două pahare cu vin (corpurile sunt cufundate în spuma unei căzi de baie, capetele personajelor nu se văd) Axa poate şi să evidenţieze o ierarhie, atunci când separă două forme care se deplasează în acelaşi sens, pe aceeaşi direcţie Este ceea ce transmite o reclamă pentru Compaq: semnificaţia (diferenţa de valoare în progresul tehnologic) este subliniată prin împingerea formelor (două picioare, sinecdocă pentru producătorii de calculatoare) la extremităţile câmpului şi sporirea greutăţii vizuale (cum ar spune Arnheim), considerabilă, a zonei centrale neocupate Axa poate fi ocupată În condiţiile în care în cele două sub-câmpuri se află forme cu greutate vizuală mare, ilustratorul are de ales între a dispune pe axă o formă cu greutate vizuală mică şi una cu greutate vizuală mare În primul caz, privitorul va percepe semnificaţia compoziţiei în două etape; inconfortului provocat în percepţie de deplasarea formelor spre extremităţi îi urmează, la un nivel psihic superior, o relaxare datorată evaluării semnificaţiilor compoziţiei: privitorul va conchide că forma de mică suprafaţă are o importanţă primordială în stabilirea unor raporturi specifice între celelalte două forme Poziţia formelor poate fi mai importantă decât dimensiunea lor Într-o reclamă pentru Nokia, bărbatul din câmpul stâng întinde un telefon celular bărbatului din câmpul drept Acesta, întinzând mâna să ia telefonul (care se găseşte pe axa verticală), e gata să împărtăşească valorile încorporate în aparat În imaginea unei reclame pentru Swissair, cele două câmpuri laterale sunt ocupate de o femeie şi, respectiv, imaginea ei reflectată în oglindă Femeia, îmbrăcată într-o cămaşă bărbătească, «se face frumoasă» Pe axă e o inimă: bărbatul care iubeşte femeia a desenat-o pe oglindă Când axa este ocupată de o formă comparabilă cu acelea din sub-câmpuri, prima tendinţă a celui care priveşte imaginea este să caute elementele care le sunt comune Are loc o «înseriere» a formelor în chestiune Pentru ca privitorul să-şi mute atenţia de la similitudinile privind suprafaţa ocupată de forme şi orientarea lor, de la vecinătatea poziţiei lor, creatorul imaginii trebuie să deplaseze energia focarelor într-unul dintre sub-câmpuri, să strice simetria compoziţiei şi să introducă în ea o ierarhie oarecare Într-o reclamă pentru Louis Vuitton, femeia de pe axa verticală este trasă spre stânga de unul dintre bărbaţii care o flanchează, sub privirile suspicioase ale celuilalt Ajungem astfel la aspectul cel mai interesant al chestiunii pe care am semnalat-o la începutul discuţiei legate de a treia treaptă de lizibilitate: rolurile diferite ale axei centrale Acest aspect priveşte schimburile de «energie semantică» dintre forme aflate fiecare în alt sub-câmp, schimburi care se fac prin axă Într-o reclamă pentru Benetton, doi copii de vârstă fragedă, unul negru şi celălalt alb, stau pe oliţe, fiecare în câte un sub-câmp al imaginii Negrul atinge cu mâna stângă buzele albului şi cu mâna dreaptă propriile buze (sunt la fel, noi suntem la fel, iată semnificaţia gestului); fiecare îşi întinde picioarele în câmpul vecin Diversitatea de organizare a câmpului vizual creşte brusc pe această treaptă de lizibilitate faţă de treptele precedente: ocupare / neocupare a axei, orientare diferită / identică a formelor din cele două sub-câmpuri, treceri ale formelor de-o parte şi de alta a axei Imaginile devin, desigur, mai greu de citit, dar lectura lor – mai ales comparativă (nu trebuie ignorată cultura publicitară a destinatarilor reclamelor) – aduce satisfacţii asemănătoare acelora oferite de lectura altor organizări ale câmpurilor vizuale, consacrate ca mai înalte decât cea publicitară Pe a patra treaptă de lizibilitate se află compoziţii în dezechilibru În cuprinsul acestora, axa ajută la înţelegerea diferenţelor de poziţie şi suprafaţă ocupată ale formelor din cele două sub-câmpuri (unul rămâne adesea liber, în timp ce formele se aglomerează în celălalt), a diversităţii de orientare a aceloraşi forme (spre interiorul câmpului vizual, spre exteriorul lui, spre contemplator ) De multe ori, echilibrul compoziţiei se abandonează atunci când individualitatea construită a produsului presupune o structură psihică deschisă, gata să asimileze o mare diversitate de experienţe, în stare să guste o anumită instabilitate faţă de care se menţine la mică distanţă dar în mrejele căreia nu ajunge niciodată Estée Lauder a folosit pentru parfumul Knowing o reclamă pe două pagini Pagina (sub-câmpul) din stânga este ocupată de o femeie Pagina (sub-câmpul) din dreapta este liberă (fotografia aproape pătrată a flaconului de parfum din colţul din dreapta jos este adăugată, nu face parte din câmpul vizual originar) Ce e dincolo de acest dezechilibru? Personajul feminin poartă frac şi papion negre Trei brăţări groase, cu o decoraţie încărcată, îi prind încheietura mâinii drepte Părul castaniu, bogat, e într-o dezordine studiată Femeia priveşte în afara câmpului, pe o diagonală spre dreapta; zâmbeşte uşor Iată un personaj ambiguu Caracterul formal al hainelor bărbăteşti probează grija pentru respectarea regulilor; coama: o viaţă interioară proteică, greu de stăpânit Privirea nu pare să aibă obiect; e contemplată o lume dincolo de cea sensibilă Acea lume inspiră femeii un surâs blând, în acelaşi timp înţelegător şi nostalgic În fine, cele trei brăţări sporesc aerul sofisticat al personajului Dacă, printr-o suită de asociaţii, am ajuns să echivalăm rigoarea hainelor cu stricteţea uneia dintre principalele mărci semantice ale masculinităţii: gândirea raţională şi neorânduiala părului cu sinuozitatea uneia dintre principalele mărci semantice ale feminităţii: sensibilitatea, vom descoperi că numele parfumului – verb tranzitiv la gerunziu (exprimând desfăşurarea) şi folosit în regim absolut (fără complement direct) – completează şi sporeşte haloul nostalgic al compoziţiei O serie de reclame alb-negru pentru haine bărbăteşti create de Hugo Boss împing eroii în marginile paginilor Coafurile tinerilor, poziţiile în care sunt surprinşi (rupturi de simetrie la nivelul picioarelor, mai ales), liniile frânte în care cad hainele, uneori dreptele verticale care taie din personaje accentuând vidul din jur comunică şi ele senzaţia unui considerabil potenţial de sofisticare Într-o reclamă pentru British Airways, imaginea este împărţită în două sub-câmpuri, pe două pagini În sub-câmpul din dreapta, un bebeluş roade aripa unui avion de jucărie privind în obiectiv; sub-câmpul din stânga este complet gol Un anunţ comercial pentru Volkswagen având titlul The only squeaks and rattles you’ll ever hear in a Volkswagen (Singurele scârţâieli şi zăngăneli pe care le veţi auzi vreodată într-un Volkswagen) plasează în sub-câmpul stâng spatele automobilului (cu un copil de vârstă fragedă), în timp ce sub-câmpul drept rămâne liber A cincea treaptă de lizibilitate în imaginea publicitară este a compoziţiilor pe diagonalele câmpului vizual Interesul deosebit al chestiunii e dat de importanţa diagonalelor în aplicaţiile artistice ale perspectivei Se disting două tratări diferite ale «diagonalităţii» (mă voi referi doar la cazul specific al publicităţii) Cea dintâi nu are de-a face cu problematica perspectivei: ruperea formei de orice context, plasarea ei pe un fundal unicolor e un procedeu recomandabil pentru transmiterea unei semnificaţii construite, o modalitate de expresie foarte convenabilă pentru a comunica un înţeles de mare coerenţă, foarte precis delimitat, pe cât posibil ferit de interferenţe semantice Diversele elemente caracteristice, făcute manifeste, ale formei respective sunt (sau ar trebui să fie) determinante în alcătuirea şi transmiterea mesajului Într-o reclamă pentru Gerbe, diagonala curbată e în întregime ocupată de personajul feminin Singurul veşmânt al femeii este un colant; femeia zâmbeşte către niciunde, închipuindu-şi un cuvânt despre care ştie că îi va fi rostit sau o privire despre care ştie că îi va fi aruncată Închipuirea şi zâmbetul îi sunt întreţinute de lenta, îmbietoarea, îmbătătoarea alunecare pe diagonala curbată Femeia parcă i-ar rezista cu genunchii (ca s-o facă să dureze şi mai mult); iar braţele schiţează o ghemuire; femeia aş zice că se cuibăreşte (verbul pare paradoxal, câtă vreme personajul ocupă toată diagonala): căldura gândului trebuie păstrată, apărată Senzaţia de căldură blândă, moale e susţinută atât de cromatică (galben şi cafeniu închis), cât şi de zonele mai luminoase (ochii femeii, dungă de lumină pe antebraţul stâng, dungă de reflexie a luminii pe piciorul stâng) ale unui câmp de altfel bine luminat Alunecarea e de pus în legătură cu singurul veşmânt al femeii: molcom, atributul alunecării, şi mătăsos, atributul colanţilor, sunt aici sinonime Autorul imaginii utilizează atâtea tehnici câte crede că îl vor ajuta să transmită semnificaţia fără putinţă de confuzie Imaginea din reclama pentru Gerbe respinge ideea că poate transpune un spaţiu tridimensional; aşa sunt (mai) toate imaginile în care «diagonalitatea» serveşte un sens închis până la etanşeitate De altfel, aşa sunt (mai) toate imaginile întâlnite pe treptele de lizibilitate discutate până aici: imperativul etanşeităţii sensului rămâne pe fiecare treaptă acelaşi Dacă este să vorbim de o adâncime a imaginii, atunci trebuie să facem adesea dovadă de multă grijă la folosirea termenului Adâncimea e foarte uşor obţinută de autorii imaginilor publicitare prin suprapuneri: în reclama pentru Gervais, bucata de brânză e pusă pe o felie de pâine care e pusă pe iarbă; aceeaşi tehnică, cu diverse variante, poate fi recunoscută în reclame pentru Absolut (lupă sau colac de salvare peste sticlă) Etc De aici încolo, putem vorbi de perspectivă De obicei, proiecţiile se limitează la un număr redus de forme; o prea mare aglomerare ar împiedica privitorul să se obişnuiască îndeajuns cu reprezentarea produsului de cumpărat, să-i înţeleagă poziţionarea De cele mai multe ori, avem de-a face cu perspectiva centrală (a şasea treaptă de lizibilitate) Într-o reclamă pentru ţigarete Rothmans, primul plan este ocupat de doi bărbaţi (unul duce un violoncel) şi o femeie care străbat o stradă privită de-a lungul axei; în punctul de fugă se află o casă din care vedem două ferestre (la parter) şi două balcoane (la primul nivel); ca să ajungă la această casă, privirea trece pe sub o altă casă, cu boltă, perpendiculară pe stradă, care uneşte construcţiile de pe cele două laturi ale ei Perspectiva centrală se asociază adesea cu o organizare simetrică a compoziţiei; deşi, aşa cum spune Arnheim, «o atare simetrie ( ) tinde să confere dominanţă planului frontal, în dauna adâncimii» ( ), autorul imaginii a salvat efectul de adâncime prin mărginirea vehementă a spaţiului cu ajutorul clădirilor şi prin eliminarea cerului Personajele parcurg strada în linişte; par să-şi fi cheltuit prin muzică mare parte din energia interioară La capătul ei însă, când vor avea de ales direcţia de urmat (stânga sau dreapta), vor mai consuma o fărâmă Acelaşi efect – cu perspectivă centrală şi simetrie – într-o reclamă pentru bananele Chiquita Într-un bazin de înot fotografiat pe lungime, un bărbat în haine de stradă întrece atleţi cu echipamentul sportiv specific; şase frânghii care despart culoarele converg spre un punct de fugă aflat în afara imaginii; una dintre frânghii se află pe axa imaginii Există şi imagini publicitare în care perspectiva este evidenţiată de tehnici a căror utilizare este cunoscută de câteva secole în pictură ( ) O asemenea tehnică este plasarea în prim plan a unui obiect supradimensionat Într-o reclamă pentru Carlsberg, acest obiect este un cactus; camionul verde se află pe una dintre meandrele drumului, în planul al doilea, aproape de centrul geometric al imaginii; un deal ocupă în întregime al treilea plan Privitorul trebuie să zăbovească câtva timp asupra imaginii pentru a recunoaşte camionul; dacă drumul n-ar descrie o buclă chiar în preajma centrului geometric, recunoaşterea ar fi şi mai dificilă, cu atât mai mult cu cât soarele în apus îşi trimite razele chiar în ochii privitorului Acest efect de orbire este compensat de bordura de lumină care aureşte fiecare braţ al cactusului (iată un «cârlig» de mare importanţă: această bordură «agaţă» privirea, pur şi simplu o «leagă» de obiectul supradimensionat) Funcţia obiectului supradimensionat o poate juca şi o masă întunecată de mare greutate vizuală, plasată în prim plan; ea va sublinia distanţa până la planul al doilea (deci, adâncimea) O reclamă pentru Nikon exploatează inspirat procedeul Primul plan e ocupat de peretele unei peşteri; prin falia care despică acest perete vedem ce se întâmplă în planul al doilea: un bărbat sprijinit într-un toiag priveşte spre lumina de afară, lumină care scaldă partea de peşteră în mijlocul căreia se află bărbatul Avem de-a face fără îndoială cu o aluzie la mitul platonic al peşterii (o confirmă titul: Step out of the shadows / Ieşi dintre umbre) Lectura e cea mai dificilă în cazul perspectivelor în care punctul / punctele de fugă nu se află pe axa imaginii (iată a doua modalitate de tratare a «diagonalităţii» şi a şaptea treaptă de lizibilitate) Mărimea unghiului pe care punctul de fugă îl face cu perpendiculara pe câmpul vizual din ochii privitorului determină dinamismul compoziţiei Perspectiva cu două puncte de fugă este relativ frecventă: permite punerea în evidenţă a volumului specific al fiecărui obiect Reclamele pentru automobile o folosesc constant Pentru că ridică serioase probleme de construcţie, perspectiva cu un singur punct de fugă este mult mai rar utilizată în publicitate: în mod obişnuit, produsul trebuie să joace un rol determinant în compoziţie, dar imaginile care îl cuprind se supun cu greu factorului ordonator reprezentat de unicul punct de fugă (din cauza formei înseşi a produsului, a vecinătăţilor acestuia etc ); de aceea se recurge fie la imagini în care un detaliu al produsului e prezentat în planuri de mică adâncime (prim plan, plan apropiat) (Rover), fie la imagini care sprijină poziţionarea produsului fără ca acesta să apară (Rothmans), fie la imagini în care forma este într-atât redusă sau simplificată, încât poate fi prezentată ca văzută dintr-un singur punct de fugă (Eurostar, tren care leagă Franţa de Marea Britanie) Par la fel de rare compoziţiile în care se pot identifica sisteme de puncte de fugă Un anunţ pentru Carlsberg ne duce în sud-estul Asiei: un remorcher trage patru bărci imense, prima învelită cu prelata verde pe care este scris numele firmei Un punct de fugă se află în sub-câmpul stâng, în imediata vecinătate a singurului vârf de templu aflat în această parte a compoziţiei: acolo se unesc braţele fluviului formând un unghi amplu Imaginea convoiului de barje care taie râul (şi a cărui greutate vizuală e accentuată de înlănţuirea de elemente asemănătoare) se obţine cu ajutorul unui sistem de două puncte de fugă adăugat primului În încheierea discuţiei despre lizibilitatea imaginilor publicitare, vreau să menţionez fie şi în treacăt un alt mod de orientare în spaţiu decât acela avut în vedere până acum Ca să explice funcţionarea îngrădirilor, Rudolf Arnheim pleacă de la distincţia făcută de arhitectul Kevin Lynch între orientarea prin centri şi reţele de relaţii şi orientarea prin arii restrânse (Lynch le numeşte districte, Arnheim: îngrădiri) ( ) Am identificat treptele de lizibilitate în interiorul primului tip de orientare, care presupune constituirea unei ierarhii de reguli şi norme în măsură să conducă la înţelegerea corectă a formelor din câmpul vizual şi a raporturilor dintre ele Efectul îngrădirilor publicitare se naşte prin simplă acumulare O reclamă pentru berea Guinness segmentează câmpul cu ajutorul unui năvod şi pune în fiecare ochi câte o stridie: berea «merge» cu stridii, iată ideea Alta, pentru Maggi, prezintă în douăsprezece fotografii (îngrădiri) o gamă de sosuri Fine Saveur cu care femeile îşi vor încânta bărbaţii Etc Toate aceste publicităţi solicită destinatarului acelaşi tip de lectură; cum numărul de îngrădiri este mare, el pretinde un număr egal de efectuări ale uneia şi aceleiaşi operaţii (parcurgerea fiecărui câmp vizual); cum fie sensul global este dat de combinarea sub-sensurilor din îngrădiri, fie acelaşi sens este exprimat în fiecare dintre îngrădiri, elementul de surpriză-inovaţie este foarte limitat (de multe ori, privitorul îşi dă seama de semnificaţia imaginii publicitare înainte de a-i fi parcurs toate îngrădirile; dacă le parcurge totuşi, lucrul se datorează inerţiei şi/sau plăcerii de a-şi dovedi, încă o dată, propria isteţime) Privirea poate adopta orice parcurs, nu există un reper mai important decât altul; criteriul de percepere a imaginii este de natură cantitativă Sensul de descoperit e formulat în calităţi, cea mai frecventă fiind diversitatea (a variantelor în care se prezintă produsul) Scopul oricărei reclame este să-şi convingă destinatarul că produsul recomandat îi va aduce un beneficiu Această relaţie de univocitate (produs -> beneficiu) este lipsită de anvergură; pe de altă parte, ea trebuie foarte bine înţeleasă de public Imaginea publicitară va avea de menţinut un nivel de organizare simplu, care să nu devină un obstacol în identificarea beneficiului Se vede deci că ţelul comercial al reclamelor este principalul factor de disciplinare, de simplificare a organizării imaginii publicitare Compoziţia acesteia se conformează de cele mai multe ori mecanismelor percepţiei vizuale stabile, se fereşte ca, încălcându-le, să-i solicite potenţialului cumpărător să le reevalueze Nu trebuie pierdut din vedere că reevaluarea acestor mecanisme presupune conştientizarea specificităţii lor, a diversităţii lor (oricât de mică ar fi aceasta), a posibilităţii de modelare culturală a lor prin convenţii Or, reclama – cel puţin reclama de presă scrisă – nu pare să dea semne că îşi invită destinatarii la o reflecţie asupra propriilor mijloace, asupra propriei condiţii Pe de altă parte, timpul de percepere a unei reclame e foarte limitat Însăşi imensa cantitate de anunţuri comerciale la care individul e expus zilnic îi «anesteziază» încercarea de a zăbovi asupra unei reclame la înţelegerea căreia nu a ajuns în câteva secunde Cum reclama este ceva cum nu se poate mai pasager, mai neimportant, că n-a înţeles-o nu îl nelinişteşte deloc pe individul în cauză Vina pentru o reclamă neînţeleasă nu o poartă cine o priveşte; e mult mai comod individului s-o dirijeze spre producător NOTE ( ) Groupe , Traité du signe visuel, Seuil, Paris, , p - ( ) Rudolf Arnheim, Forţa centrului vizual, Meridiane, Bucureşti, , p ( ) Ibidem, p - ( ) Ibidem, p ( ) Apud Groupe , Traité du signe visuel, Seuil, Paris, , p ( ) R Arnheim, op cit , p ( ) Ibidem, p ( ) H Wölfflin, Principii fundamentale ale istoriei artei, Meridiane, Bucureşti, , p ( ) R Arnheim, Forţa centrului vizual, Meridiane, Bucureşti, , p şi urm Logotipul Dintre componentele enunţului publicitar, indispensabilă este marca, element fundamental în identificarea ofertei Marca se prezintă în mai multe forme Logotipul este cea grafică: secvenţă de grafeme (caractere specifice) şi, eventual, simbol plastic (geometric, figurativ) Trebuie făcută aici o distincţie importantă Pe de-o parte, avem grafia «neutră» a unui nume de marcă aşa cum, de pildă, poate fi întâlnită în texte fără scop comercial direct, printre atâtea alte grafii (în acest caz, respectiva grafie e indiferentă faţă de caracterele utilizate; această reprezentare «neutră» este vehicolul «neutru» al numelui de marcă) Pe de altă parte, în texte corespunzătoare unor acţiuni comerciale directe, avem secvenţa specifică de grafeme, caracterizată întotdeauna, în orice condiţii, de aceleaşi caractere (adidas se scrie cu iniţială minusculă şi litere drepte, rotunjite; firma românească de telefonie celulară Dialog – iată grafia «neutră»! – adoptă pentru publicitate o grafie cu minusculă, caractere grase pentru interjecţia alo şi icon de telefon celular pentru litera l ) Dintre cele două reprezentări, termenul «logotip» numai a doua secvenţă grafică o acoperă Marca are şi o formă sonoră, o secvenţă specifică de sunete: Nivea (cinci foneme), Opel (patru foneme) etc Reclamele de presă scrisă şi acelea de pe panouri publicitare actualizează aspectul grafic al mărcii, reclamele de radio: aspectul sonor, reclamele de televiziune: de cele mai multe ori amândouă aspectele Acestor forme le este asociată o reprezentare mentală, care are în vedere calitatea produselor purtând marca, aura de conotaţii de natură socială, psihică, mitică, estetică etc a mărcii Indivizilor le pot fi cunoscute fie (cazul unui surd) logotipul mărcii (de pildă, dreptunghiul cu contur roşu spart în colţurile din dreapta sus şi stânga jos, formând din latura mică din stânga bastonul iniţialei, F, şi având în interiorul alb trei litere: uji), fie (cazul unui orb sau analfabet) secvenţa sonoră – alcătuită din patru sunete: f, u, j, i –, fie logotipul şi secvenţa sonoră Distincţiile respective sunt importante: pun în lumină efortul depus de creatorii de reclame pentru a facilita publicului identificarea unui producător sau produs şi a evita orice confuzie cu altul Sunt prea bine cunoscute două pericole ale funcţionării unui nume de marcă: expunerea la o concurenţă piraterească şi pierderea proprietăţii asupra unei mărci înregistrate În primul caz, o firmă celebră riscă să-şi vadă vânzările şi prestigiul diminuate de un concurent care utilizează un nume de marcă (adesea neînregistrat) foarte apropiat de al ei, prosperând din confuzia creată (putem imagina o firmă Erikson făcând concurenţă lui Ericsson, o firmă Nyke făcând concurenţă lui Nike etc ) În al doilea caz, numele de marcă devine termen de dicţionar definind o întreagă categorie de produse: în România, de pildă, xerox e folosit pentru fotocopie, thermos pentru recipient care păstrează lichidele la temperatura la care au fost turnate în el, joben pentru cilindru (un francez, pe nume Jobin, vindea la Bucureşti asemenea pălării înalte şi tari) etc Alegerea unui nume de marcă nu este deloc uşoară: acesta poate semăna prea mult cu altul, evocându-l în propriul dezavantaj; sonoritatea şi/sau semnificaţia numelui ales pot / poate să provoace în rândul publicului râsul, furia, enervarea etc (Torsion, nume englezesc pentru o pereche de pantofi de sport produşi de Adidas, este aproape omofon cu torchon, substantiv masculin din franceză desemnând o cârpă de şters podele, mobile, pantofi etc ) În alt plan, numeroase cercetări s-au făcut asupra uşurinţei cu care sunt memorate mărcile, asupra vitezei cu care le sunt înţelese semnificaţiile, asupra încărcăturii psihice pe care o cuprind şi s-au stabilit o serie de «indicaţii» privind numărul optim de cuvinte, silabe, litere care să intre în componenţa mărcilor ( ) Ce este marca se ştie: orice semn distinctiv care permite identificarea ofertei concrete (marfă, servicii) a unui producător sau identificarea producătorului însuşi ( ) Asupra funcţiei fundamentale (de identificare) cuprinse în definiţie nu insist Respectiva funcţie, depăşirea cererii de către ofertă a impus-o, fapt el însuşi determinat de industrializarea producţiei Mi se pare importantă a doua funcţie a mărcii, dezvoltată mai ales în ultimele câteva decenii: este vorba de stabilirea unei legături «de la om la om» cu un potenţial cumpărător Marca «ascunde» o individualitate cu care cumpărătorul poate comunica Pentru aceasta, mărcii îi sunt «injectate» determinaţii psiho-caracteriale ordonate într-o imagine de marcă «Această insistenţă asupra personalităţii mărcilor răspunde nevoii oamenilor de a fi în relaţie cu lucrurile aşa cum sunt cu celelalte persoane » ( ) Atunci când şi-a ales ursul ca simbol, Bank Julius Baer a vrut să transmită că are câteva dintre însuşirile animalului: forţă, abilitate, inteligenţă etc Destinatarul reclamelor va trebui fie să-şi modeleze propriul caracter după acela al mărcii alese, fie să stabilească o complementaritate între propriul caracter şi acela al mărcii respective Mai mult decât cumpără un produs, el se adresează astfel unei «persoane», găseşte în ea un partener de dialog Este firească întrebarea: de ce are nevoie publicitatea de această legătură «de la om la om»? Unii vor răspunde că procedeul slujeşte la o mai motivată, deci mai satisfăcătoare, alegere printre produse asemănătoare făcută de cutare sau cutare individ Acesta, pe de-o parte, ar avea de ales dintr-un spectru de produse bine definite şi delimitate (actul alegerii ar fi astfel unul «plin» de semnificaţii), pe de altă parte, şi-ar putea crea, înconjurându-se de obiecte conforme propriului său caracter, un mediu favorabil (în care s-ar manifesta «plenar») Alţii vor spune că, într-o lume în care comunicarea este din ce în ce mai sporadică şi mai fragilă, individul va descoperi un interlocutor întotdeauna disponibil, credincios, ţinându-l departe de orice contrariere, că, o dată ce comunicarea cu acest interlocutor îi va fi format obişnuinţe psihice şi comportamentale euforizante, individului îi va fi greu să se înveţe cu un «străin» (alt semen) Cele mai multe dintre logotipuri au o componentă nominativă şi una plastică Mărci reduse la a doua componentă nu există; oricât de simplă ar fi imaginea plastică a unui producător, acesta nu-şi va putea crea şi impune doar prin ea o identitate (să ne imaginăm că o firmă, celebră sau anonimă, a ales drept însemn pentru noul său computer un triunghi; cum vor cere doritorii sau vor lăuda posesorii respectivul produs?) Se ivesc şi multe situaţii de frontieră: dacă pentru Daimler-Benz, cele două aspecte se pot izola cu uşurinţă – unul nominativ, Mercedes, şi unul plastic, cercul tăiat în părţi egale de trei raze –, ce se poate spune despre Ford, care are o variantă nominativă «pură» – Ford, scris cu anumit tip de caracter (majuscule) –, dar şi o variantă «hibridă», imitând scrisul de mână, cu iniţială majusculă şi restul literelor minuscule, totul pe un fond albastru într-o elipsă? Firmele a căror marcă are o componentă nominativă şi una plastică – mai ales firmele de mare prestigiu – le pot folosi în reclame atât împreună (secvenţa Mercedes şi cercul tăiat în părţi egale de trei raze), cât şi separat Utilizarea diversă a elementelor componente ale unei firme creează la public o senzaţie de familiaritate cu marca: în anumite situaţii, aceasta va putea fi recunoscută după doar o parte din ansamblul elementelor sale caracteristice, tot aşa cum o persoană cu care altele s-au obişnuit va fi menţionată şi recunoscută de ele doar după prenume, o caracteristică fizică etc Aspectul nominativ al mărcii cuprinde mai multe tipuri: cel mai frecvent este ilustrat de substantivele proprii (Siemens, Guy Laroche, Marie Brizard etc , unele inventate: Kodak etc ) sau comune (Canon, Lancia, etc ); printre asemenea mărci se întâlnesc şi veritabile sintagme: La-vache-qui-rit, de exemplu Destule nume de marcă sunt alcătuite din sigle – FIAT (Fabbrica Italiana Automobili Torino), SABENA (Société anonyme belge d’exploitation de la navigation aérienne) – sau din acronime – ALCAN (Aluminium du Canada), RODAE (România + Daewoo), Oltcit (Oltenia + Citroën) etc Simbolul plastic este fie geometric (romb – Renault, cercuri – Audi, patru drepte paralele – FIAT etc ), fie figurativ (leu – Peugeot, o găină cu pui – Galina Blanca, crocodil – Lacoste, două săbii încrucişate – Wilkinson etc ) O privire asupra semanticii numelor de marcă ne poate indica mai bine importanţa acestora în individualizarea produselor, în elaborarea mesajului publicitar În , o controversă a izbucnit între J B Humphrey, preşedintele lui All-Canada Insurance Federation, şi Rod Todgham, preşedintele lui Chrysler Corporation of Canada pe tema numelor date automobilelor de firma americană ( ); după J B Humphrey, semantica numelor determina la volan o atitudine agresivă, al cărei efect era considerabilul număr de accidente pentru care societatea sa avea de plătit asigurări Controversa mi-a dat ideea de a cerceta semantica numelor de marcă pentru diverse categorii de produse Am identificat astfel trei mari categorii de semnificaţii Una este agresivitatea O ilustrează o lungă suită de nume de insecte, păsări, reptile, feline etc , nume cu care sunt botezate în primul rând automobile: Viper, viperă (produs de Chrysler), Wildcat, pisică sălbatică (Buick), Tigra (Opel), Hawk, uliu (Studebaker), Hornet, viespe (American Motors), Cougar, puma (Ford), Jaguar O altă serie de termeni priveşte profesiuni masculine care necesită curaj, iniţiativă, forţă, stăpânire de sine etc : Wrangler, văcar (Jeep, marcă înregistrată sub care Chrysler realizează automobile de teren), Rodeo (Isuzu), Trooper, cavalerist (Mitsubishi), Matador (American Motors), Montero, hăitaş (Mitsubishi) etc Un domeniu mai slab ilustrat, dar având acelaşi potenţial agresiv, este al uneltelor umane: Dart, suliţă (Dodge), Lancia, Drakkar, corabie vikingă (Guy Laroche, parfum) etc Forme geografice şi fenomene climaterice sunt şi ele puse la contribuţie: Volcane (Citroën), Sierra, lanţ muntos (Ford), Sirocco, vânt cald şi uscat care bate pe coastele Mediteranei (VW), Vento (VW) etc În fine, se poate spune că un alt domeniu (toutes proportions gardées) al dinamismului extrem este cel astral: explozii stelare, ciocniri de corpuri cereşti etc ; creatorii de maşini s-au inspirat şi de aici: Comet (Mercury), Nova, stea cu strălucire variabilă (Chevrolet), Astra (Opel), Starfire, foc stelar (Oldsmobile), Meteor (Ford) etc A doua categorie priveşte ceea ce aş numi extazul paralizant Atât de mare este desfătarea, încât zădărniceşte iniţiativa cea mai neînsemnată: suntem pur şi simplu purtaţi de efluvii de plăcere Şi această categorie cunoaşte mai multe tipuri de actualizări Unul este exotismul geografic: Fidji (produs de Guy Laroche), Cordoba (Seat, automobile), Seville (Cadillac), Capri (Ford), Tuscany (Aramis, parfum), Byzance (Rochas, parfum) etc Tărâmurile utopice sunt cealaltă parte a alternativei: Eden (Cacharel), Sun Moon Stars, Soare lună stele (Lagerfeld) etc Merită să vedem aici felul cum Jaïpur, numele unui parfum produs de Boucheron, se integrează în ansamblul de semnificaţii al reclamei Jaïpur poartă cu sine sonorităţi indiene voit tulburi: Jaipur este capitala statului indian Rajahstan, aflat în nord-vestul ţării şi locuit de populaţia rajput Membrii ei, în principal proprietari de pământ, se consideră ca făcând parte din casta ksatriya, a războinicilor, care urmează celei a brahmanilor, prima Informaţiile istorice sau culturale precise sunt însă nesemnificative în faţa sonorităţii termenului, declanşator al unei avalanşe de reprezentări mai mult sau mai puţin convenţionale asupra Orientului în variantă indiană De semnalat că Jaïpur poate fi analizat şi în spaţiul limbii franceze, ca alcătuit din jaï (cf jaillir, a ţâşni, a izvorî) şi pur Semnificaţia imprecisă, dar nu mai puţin promiţătoare, a vocabulei e întărită de ilustraţie: un corp de femeie (între umeri şi genunchi), cu mâinile prinse la spate de flaconul de parfum (care are forma unui inel) ca în cătuşe Poziţia braţelor, subliniind şi formele rotunjite ale corpului, o evocă pe aceea a unor aripi care nu se pot desprinde de trup îndeajuns pentru a-l face să zboare Ţâşnirea e doar schiţată Palmele însele, pe jumătate desfăcute şi cu degetele unite, aduc cu nişte aripi pe cale să se desfacă şi par să protejeze ceva Nimic să amintească de tensiunea fizică şi psihică a unei încătuşări reale: Jaïpur declanşează un zbor spiritual, un elan al energiilor întregii fiinţe, o dorinţă de desprindere de carne cum numai Orientul cunoaşte Cătuşele nu împiedică zborul, ci îi semnalează manifestarea în efigie, leagă de un anumit parfum aspiraţia de a-l vedea realizat Muzica anihilează orice tensiune, împacă orice adversităţi; termeni exprimând sunete, raporturi între sunete, genuri muzicale etc capătă valori metaforice botezând cutare sau cutare produs: Accord (Honda), Arpège (Lanvin), Sonata (Hyundai), Jazz (Yves Saint-Laurent) etc Din viaţa psihică sunt preferate procese sau stări cu funcţie sau ţel îmbătător: Mystique (Ford), Enigme (P Cardin, parfum), Knowing, ştiind (Estée Lauder, parfum), Charade (Daihatsu, automobile), Dolce vita (Christian Dior) etc La mare preţ este aluzia culturală: Clio (Renault), Olympus, aparate de fotografiat, Ulysse (Citroën), Omega, Odyssey (Honda), Delta (Lancia), Poême (Lancôme) etc În fine, nu sunt omise nici substanţele în stare să provoace artificial desfătarea, fericirea: Tendre poison, otravă dulce (Yves Saint-Laurent), Opium (Yves Saint-Laurent) etc A treia categorie evocă excelenţa individuală, unicitatea Noţiunea are o latură socială: Sovereign (Jaguar), Supra (Toyota), First, primul (Van Cleef & Arpels, parfum), Applause (Daihatsu), Primera (Nissan), Maxima (Nissan), Grand Marquis (Ford), Tsar (Van Cleef & Arpels) etc şi una psihică: Charisma (Mitsubishi), Pride, mândrie (Kia, automobile), Sublime (Jean Patou, parfum), Aura (Citroën), Legend (Honda) etc Cele mai multe nume de marcă sunt alcătuite din substantive Nu e de mirare, câtă vreme substantivele alcătuiesc o «lume a substanţei, a entităţilor, a quiddităţilor (quid est), dar şi una a persoanelor ideale» ( ) Chiar dacă foarte rar, sunt folosite ca nume de marcă şi alte părţi de vorbire, cu semantică difuză; printre ele, interjecţii (Oh la la, parfum de Azzaro) sau locuţiuni adverbiale (Deci delà, parfum de Nina Ricci) ce comunică fundamentala imprecizie născută din diversitatea circumstanţelor în care aceste părţi de vorbire pot fi folosite Verbele tranzitive cu utilizare absolută (fără complement direct), eventual la moduri nepredicative exprimând desfăşurarea sau simultaneitatea (Knowing, parfum de Estée Lauder), alimentează nostalgii al căror obiect rămâne întotdeauna aproximativ, nelămurit Adjectivele pot determina o mare varietate de substantive, concrete sau abstracte, virtuţile lor magice transferându-se asupra acestora: Absolut masterpiece (Capodopera Absolut(ă)), Absolut generosity (Generozitate Absolut(ă)) Absolut profile (Profil Absolut) şi Absolut Lisbon, Absolut Paris, Absolut Madrid, Absolut Athens etc au putut fi la fel de bine exploatate de campaniile pentru vodca suedeză Expresivitatea numelor de marcă nu se opreşte la chestiuni de semantică Simpla sonoritate a cuvântului, adesea ales dintr-o altă limbă decât cea vorbită pe pieţele unde se vinde produsul, poate trezi interesul pentru acesta Frecventă este exploatarea foneticii limbii spaniole, ale cărei consoane sonore şi ai cărei diftongi creează o puternică impresie de exotism şi/sau masculinitate: Fuego (Renault) este un frumos exemplu, mai ales comparat cu franţuzescul feu (care are un omonim însemnând decedat!), foc, fuoco etc Adesea, mărcile au alături sloganuri, enunţuri foarte concentrate care exprimă crezul firmelor: Connecting people (Apropiind oamenii), spune Nokia; The sign of excellence (Semnul excelenţei), spune Omega; A diamond is forever (Un diamant este etern), spune De Beers Sloganul este un factor de mare importanţă al poziţionării unui produs, serviciu sau firme: contribuie în mod esenţial la cristalizarea imaginii acestora Unele firme îi rămân credincioase vreme îndelungată, îl folosesc (cu oarecari modificări) de-a lungul mai multor campanii (Pepsi-Cola şi ideea generaţiei: Pepsi generation, The next generation, Generation next), altele adoptă un nou slogan la fiecare nouă campanie (Greek National Tourist Organization: Greece Chosen by the gods / Grecia Aleasă de zei şi Greece Makes your heart beat! / Grecia Îţi bate inima!) Sloganul este un element de coeziune în campanie; diferitele reclame ale acesteia, cu diferite titluri, ilustraţii şi texte, se «adună» în jurul sloganului, a cărui idee, de mare generalitate, trebuie să le cuprindă ideile specifice Exemplul de mai jos indică gradul de organicitate a raporturilor între sloganul campaniei şi titlurile reclamelor care o alcătuiesc Beneficiarul campaniei: Greek National Tourist Organization Slogan: Greece Chosen by the gods (Grecia Aleasă de zei) Titluri de reclame: Not even Dionysus could have hoped for more fun (Nici chiar Dionysos n-ar fi putut spera să se distreze mai bine) Seduced by over , beaches, no wonder Ulysses took ten years to get home (Peste de plaje: nu-i de mirare că Ulise, vrăjit, a avut nevoie de zece ani ca să ajungă acasă) You may not find Zeus, but his spirit lives on (S-ar putea să nu-l afli pe Zeus în casă, dar spiritul lui trăieşte) Like Narcissus, you’ll reflect on the crystalline purity of Greek waters (Ca Narcis, te vei oglindi în puritatea cristalină a undelor Greciei) If Icarus had only focused on the Greek countryside, he might have lost his desire to reach the sun (Dacă Icar ar fi privit câmpiile Greciei, poate şi-ar fi pierdut dorinţa de a ajunge la soare) Thank god she left the light on (Mulţumim Athenei că a lăsat lumina) Îndemnul de a cunoaşte un spaţiu fabulos e adresat destinatarului prin sugestia identificării cu personaje mitologice prestigioase care l-au locuit cândva Titlurile reclamelor numesc aceste personaje, ilustraţiile le reprezintă trăsăturile definitorii, textele le exaltă măreţia, exemplaritatea Sloganul apare drept concluzia de mare forţă persuasivă a fiecărui anunţ Simpla trecere în revistă a sloganurilor dintr-o anumită categorie de produse sau servicii poate conduce la concluzii privind poziţionarea firmelor care le folosesc Iată, de pildă, câteva sloganuri ale mai multor companii de transport aerian: Swissair Time is everything (Timpul e totul) World’s most refreshing airline (Cea mai reconfortantă linie aeriană din lume) Gulf Air Flying with style (Să zbori cu stil) Sabena Enjoy our company (Bucură-te de tovărăşia noastră) Air Canada A breath of fresh air (Inspiră aer proaspăt) Singapore Airlines A great way to fly (Să zbori, ce straşnic) Emirates The finest in the sky (Cei mai rafinaţi din ceruri) Air France The fine art of flying (Marea artă de a zbura) Ask the world of us (Să întrebi lumea de noi) The passenger rights (Drepturile pasagerului) Turkish Airlines New horizons in comfort (Noi orizonturi în confort) Korean Air Beyond your imagination (Dincolo de imaginaţie) Japan Airlines A world of comfort (O lume de confort) Delta Air Lines We love to fly and it shows (Ne place să zburăm Se vede) You’ll love the way we fly (Îţi place cum zburăm) Tarom Oriunde te poartă gândul Punctualitate, confort, imaginaţie, pasiune, prospeţime, stil sunt calităţi pe care companiile îşi clădesc imaginea şi care servesc drept elemente coagulante ale campaniilor lor publicitare Marca şi forma ei grafică specifică, logotipul, este componenta enunţului publicitar care serveşte drept legătură, cea mai vizibilă dacă nu şi cea mai importantă, între marile compartimente ale publicităţii: marketing şi creaţie Producătorii şi agenţiile de publicitate trebuie ca într-un cuvânt (sau în două-trei) să concentreze un nucleu semantic deschis (care să poată fi dezvoltat) sau să cuprindă o entitate cu individualitate accentuată Sloganul sprijină realizarea acestor obiective fundamentale în publicitatea actuală Pregnanţă grafică, expresivitate fonetică, relief semantic: iată doar câteva calităţi ale unui bun nume de marcă, în măsură să împlinească o strategie de marketing inspirată NOTE ( ) C R Haas, Pratique de la publicité, Dunod, Paris, , p - ( ) Jean-François Pelletier, Une publicité en quête de qualité, Publicité Pelletier Limitée, Montréal, , p ( ) Claude Bonnange, Chantal Thomas, Don Juan sau Pavlov, Cluj-Napoca, Dacia, , p ( ) J -Fr Pelletier, op cit , p ( ) C Noica, Cultura europeană în ipostaza substantivului, în Modelul cultural european, Humanitas, Bucureşti, , p 